**Kleopatra V Tryfaena** (gresk: Κλεοπάτρα; født ca. 95 f.Kr. - død ca. 69/68 f.Kr. eller ca. 57 f.Kr.) var dronning av det ptolemeiske kongedømme i Egypt. Det hviler en rekke usikkerheter over hennes identifisering og hun er kun sikkert dokument som hustru av kong Ptolemaios XII Auletes.

Avstamning og ekteskap
----------------------

Kleopatra kan ha vært en illegitim datter av Ptolemaios IX Lathyros eller en datter av Ptolemaios X Aleksander. I en del kilder er Kleopatra Tryfaena som hustru av Ptolemaios XII referert til som Kleopatra VI, men nummereringen av ptolemeerdynastiet er en usikker øvelse.

Hun er første gang nevnt i 79 f.Kr. i to papyrus. I det året giftet hun seg med Ptolemaios XII Auletes, konge av Egypt. Ptolemaios XII var selv et illegitimt barn av Ptolemaios IX Lathyros, men det er uklart om Tryfaena og Auletes var fulle eller halve søsken. De mottok guddommelig dyrkelse som *theoí Philopátores kai Philádelphoi* («far-, bror- og søsterelskende guder»).

En annen teori er at Tryfaena kan ha vært en datter av Ptolemaios X Aleksander da Kleopatra VII avslører å ha vært et barnebarn av denne og ettersom historikeren Strabon hevder at hun var mor til Kleopatra VIIs søster Berenike IV Epifaneia. I dette tilfellet *kan* hennes mor ha vært Kleopatra Berenike III.

Død og identitet
----------------

Det er uklart hvor lenge Kleopatra V Tryfaena levde, og i hvilken omtaler av en «Kleopatra Tryfaena» i de historiske nedtegnelsene som burde bli identifisert med da nummereringen som ble benyttet for å skille ptolemeerne er en moderne oppfinnelse. Kleopatra V Tryfaena forsvinner (i form av manglende omtale) på rundt den tiden da Kleopatra VII ble født, det vil si rundt 69 f.Kr. Hennes navn begynner å forsvinner fra monumenter og papyruser, og det er en inskripsjon av Ptolemaios XII fra 68 f.Kr. som ikke nevner henne, noe som er forventet om hun fortsatt levde. Det er en del indikasjoner at hun kan ha dødd i 69 eller 68 f.Kr. — hun kan ha død i barsel eller blitt myrdet. Om virkelig hadde død så tidlig, da er den «Kleopatra Tryfaena» som er nevnt siden — etter at Ptolemaios XII ble forvist — som medregent av Egypt sammen med Berenike IV i 58 og 57 f.Kr. og døde en gang rundt 57 f.Kr. ha vært hennes datter, nummerert av en del historikere som Kleopatra VI Tryfaena. Dette er også støttet av Porfyrios.

På den annen side er det en dedikasjon på tempelet i Idfu fra 57 f.Kr. som har inngravert Kleopatra Tryfaenas navn ved siden av navnet til Ptolemaios XII, hvilket vil ha betydd at hun var kongens hustru enn som datter, og det synes usannsynlig om hans hustru hadde dødd tyve år tidligere. Således betrakter de fleste moderne historikere Kleopatra V for å være identisk med den påståtte Kleopatra VI Tryfaena, og har plassert hennes dødsdato til rundt 57 f.Kr. Det vil være i overens med redegjørelsen til Strabon som rapporterte at Ptolemaios XII hadde kun tre døtre; de som med tillit kan bekreftes er Berenike IV, Kleopatra VII, og Arsinoe IV, og det er det ikke plass igjen for en Kleopatra VI.

Historikeren Werner Huß mener at Ptolemaios XII fornektet sin hustru Kleopatra V og giftet seg med en egyptisk adelskvinne fra en høyere prestefamilie i Memfis. Denne antatt andre hustruen av ham kan ha vært mor til Kleopatra VII og denne datterens yngre søsken, mens Berenike IV var datteren av Kleopatra V ettersom Strabon kun kaller den eldste datteren av Ptolemaios XII for et legitimt barn. Om denne teorien er riktig, da er tok Kleopatra V makten sammen med sin datter Berenike IV etter at Ptolemaios XII ble forvist i 58 f.Kr. og døde før slutten av det neste året da hennes navn igjen forsvinner fra dokumentene etter 57 f.Kr.

Referanser
----------

1. ↑  Huß (2001), s. 674-675
2. ↑  «Cleopatra V» Arkivert 5. mai 2010 hos Wayback Machine. Chris Bennett
3. ↑  Dodson & Hilton (2001)
4. ↑  Whitehorne (1994), s. 177–178; Huß (2001), s. 674-675
5. ↑  Hun er siste gang nevnt på et monument som der dater 7. august 69 f.Kr. men hennes navn er allerede manglende i nedtegnelse som er datert 25. februar 68 f.Kr.
6. ↑  Jacoby, Felix: *Fragmente der griechischen Historiker*, no. 260 F 2, 14
7. 1 2  Whitehorne (1994), s. 182
8. ↑  Eksempelvis Huß (2001), s. 679
9. ↑  Strabon: *Geografika* 17.1.11, s. 796
10. ↑  Huß (2001), s. 191-203. Denne teorien er delvis avvist av Christopher Bennett for å være for spekulativ. Han antar også at Kleopatra V levde fram til minst 57 f.Kr. men mener at hun var mor til alle barna til Ptolemaios XII, se Bennetts «Cleopatra V» Arkivert 5. mai 2010 hos Wayback Machine.

Litteratur
----------

* Whitehorne, John (1994): *Cleopatras*. Routledge. ISBN 0-415-05806-6.
* Huß, Werner (2001): *Ägypten in hellenistischer Zeit*. C. H. Beck, München.


|  |  |  |
| --- | --- | --- |
| Forgjenger:**Ptolemaios XII Auletes** | **Dronning av Egyptmed Ptolemaios XII og Berenike IV**(58–57 f.Kr.) | Etterfølger:**Berenike IV** |

| * v
* d
* r
Ptolemeerdynastiet |
| --- |
| Ptolemaios I **·** Ptolemaios II **·** Ptolemaios III **·** Ptolemaios IV **·** Ptolemaios V **·** Ptolemaios VI **·** Ptolemaios VII **·** Ptolemaios VIII **·** Kleopatra II **·** Ptolemaios IX **·** Kleopatra III **·** Ptolemaios X **·** Berenike III **·** Ptolemaios XI **·** Ptolemaios XII **·** Kleopatra V **·** Kleopatra VII **·** Ptolemaios XIII **·** Arsinoe IV **·** Ptolemaios XIV **·** Ptolemaios XV |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni
 |